138.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 113 της 22 Μαρτ./7 Απρ. 1993 (ΦΕΚ Α' 51) Τροποποίηση διατάξεων του Π.Δ. 284/88 "Οργανισμός Υπουργείου Οικονομικών" (Α' 128). Έχοντας υπόψη: 1.Τις διατάξεις: 1)Της παρ. 5 του άρθρ. 24 του Νόμ. 1558/85 "Κυβέρνηση και Κυβερνητικά Όργανα" (Α' 137). 2)Της παρ. 6 του άρθρ. 6 του Νόμ. 2026/92 "Ρύθμιση θεμάτων οργάνωσης και προσωπικού της δημόσιας διοίκησης και άλλες διατάξεις" (Α' 43). 3)Του άρθρ. 34 του Νόμ. 1882/90 "Μέτρα για την περιστολή της φοροδιαφυγής, διαρρυθμίσεις στην άμεση και έμμεση φορολογία και άλλες διατάξεις" (Α' 43). 4)Του άρθρ. 29Α του Νόμ. 1558/85, που προστέθηκε με το άρθρ. 27 του Νόμ. 2081/92 (Α' 154). 2.Την 1085969/2035/0006Α'/28.11.90 Απόφαση του Υπουργού Οικονομικών "Σύσταση θέσεων προσωπικού Πληροφορικής Φοροτεχνικών" (Β' 742). 3.Την 1096421/444/0006Α'/17.4.92 Απόφαση του Υπουργού Οικονομικών, η οποία τροποποιεί την απόφαση της προηγουμένης παραγράφου (Β' 308). Σελ. 58,490 Τεύχος 1164-Σελ. 46 4.Την Υ.1847/1078399/1182/7.8.1992 Απόφαση του Πρωθυπουργού και του Υπουργού Οικονομικών "Ανάθεση αρμοδιοτήτων Υπουργού Οικονομικών στους Υφυπουργούς Οικονομικών (Β' 525). 5.Το γεγονός ότι από τις διατάξεις του παρόντος δεν προκαλείται δαπάνη εις βάρος του κρατικού προϋπολογισμού (ως και η από 2.11.1992 σχετική βεβαίωση του Υπουργείου Οικονομικών). 6.Τη Γνωμοδότηση αριθ. 67/1993 του Συμβουλίου της Επικρατείας, μετά από πρόταση του Υπουργού Προεδρίας της Κυβέρνησης και του Υφυπουργού Οικονομικών, αποφασίζουμε: Μεταφορά θέσεων Άρθρ.1.-1.Μεταφέρονται 15 από τις οργανικές θέσεις του Κλάδου ΠΕ Πληροφορικής Φοροτεχνικών στις οργανικές θέσεις του Κλάδου ΠΕ Πληροφορικής, ειδικότητας Επιστήμης Η/Υ (SOFTWARE) του Υπουργείου Οικονομικών και 35 από τις οργανικές θέσεις του Κλάδου ΤΕ Πληροφορικής Φοροτεχνικών στις οργανικές θέσεις ΤΕ Πληροφορικής, ειδικότητας Πληροφορικής (SOFTWARE) του Υπουργείου Οικονομικών τροποποιουμένης αντίστοιχα της παρ. 1 του άρθρ. 129 και της παρ. 1 του άρθρ. 130 του Π.Δ. 284/88 "Οργανισμός της Κεντρικής Υπηρεσίας του Υπουργείου Οικονομικών" (Α' 128). 2.Οι ανωτέρω οργανικές θέσεις προστίθενται στις θέσεις μόνιμου προσωπικού της στήλης (2) του Κλάδου ΠΕ Πληροφορικής, ειδικότητας Επιστήμης Η/Υ SOFTWARE και ΤΕ Πληροφορικής, ειδικότητας Πληροφορικής (SOFTWARE) τροποποιουμέ νου αντίστοιχα του άρθρ. 137 του Π.Δ. 284/88. Κατάταξη υπαλλήλων Άρθρ.2.-Οι υπάλληλοι που υπηρετούν στον εισαγωγικό βαθμό των Κλάδων ΠΕ Πληροφορικής Φοροτεχνικών και ΤΕ Πληροφορικής Φοροτεχνικών κατατάσσονται μετά από αίτησή τους στον Κλάδο ΠΕ Πληροφορικής, ειδικότητας Επιστήμης Η/Υ και ΤΕ Πληροφορικής ειδικότητας Πληροφορικής (SOFTWARE) του Υπουργείου Οικονομικών, εφόσον έχουν τα προβλεπόμενα από τους κλάδους αυτούς τυπικά προσόντα. 